मास
मास या महीना, काल मापन की एक ईकाई है। भारतीय कालगणना में एक वर्ष में १२ मास होते हैं। इसी तरह ग्रेगरी कैलेण्डर में भी एक वर्ष में बारह मास होते हैं। विभिन्न संस्कृतियों में मासों के नाम अलग-अलग हैं।
चान्द्र अयन
चंद्रमा की कक्षा का एक और प्रकार का अयन चंद्रमा की कक्षा के तल का है। चन्द्रमा के तल के अयन के कारण चन्द्रपात स्थान बदलते हैं। चंद्रमा के पातीय अयन की अवधि को आरोही चन्द्रपात को वसंत विषुव (दक्षिणी गोलार्ध में शरद विषुव) के सापेक्ष 360° से आगे बढ़ने में लगने वाले समय के रूप में परिभाषित किया गया है। यह अवधि लगभग 18.6 वर्ष की है। चन्द्रपातों के घूमने की दिशा पश्चिम की ओर है, अर्थात आकाशीय उत्तर से देखने पर सूर्य के चारों ओर पृथ्वी की कक्षा के विपरीत दिशा में। यही कारण है कि एक राहू मास या चन्द्रमा का पातक्रमण काल (चंद्रमा को अपनी कक्षा में उसी चन्द्रपात पर वापस आने में लगने वाला समय) नाक्षत्र महीने से छोटा होता है। एक पातीय अयन की अवधि के बाद, राहू महीनों की संख्या नाक्षत्र महीनों की संख्या से ठीक एक से अधिक हो जाती है। यह अवधि लगभग 6,793 दिन (18.60 वर्ष) है।